अज्ज प्हैली आरी कोरन गी सेई होआ जे ओदी सारी म्हेनतु दा फल ओ नीन्दा होइऐ लेखा करने आला हड़प करी लैन्दा ऐ।.... कोरन ने बी आखर गजारा करना ऐ। ओदा हक्क बी ऐ, उन्ने कम्म, कीता हा... धन ते धानें च ओदा हिस्सा ऐ।.... कुसै कोला भिख्या नईं मंगा करदा...कुसेदा क्यास करने दा स्वाल नईं।.... कोरन ने चब्बु बट्टेया। उस्सी रोन-जन आया। की नई ओ दौ-गल्लां करी लै। धानें पर ओदा हक्क ऐ! जेकर ओ नईं देग तां जोर-जबरदस्ती कन्ने अपना हक्क लैंग। इस धोखा करने आले दी गिच्ची की नईं मरोड़ी देऐ? की नईं निका नेया मसारा लेइयै ओदी कोठी गै....? कोरन गी सेई होआ जे ओदा सा तेज-तेज चला करदा ऐ।